દેશમાં હાલ એરલાઇન્સ 70 રુપિયા પ્રતિ લિટર ભવે ફ્યુલની ખરીદી કરે છે. જો આ કંપનીઓને સરકાર દ્વારા બાયોફ્યુલ તેના કરતા સસ્તામાં મળે તો કંપનીઓને પણ ફાયદો અને ખેડૂતોને પણ ફાયદો મળી રહેશે. આ સાથે સરકારનું ફ્યુલ આયાત બિલ પણ ઓછું થશે. ફ્યુલ બિલમાં ઘટાડો થતા હવાઈ પ્રવાસ પણ સસ્તો થશે. નિષ્ણાંતોનું માનીએ તો બાયો જેટ ફ્યુલના ઉપયોગથી પ્લેન મુસાફરીના ખર્ચમાં 20 ટકા જેટલો ઘટાડો આવી શકે છે. જેનો લાભ મુસાફરોને સસ્તા હવાઈ પ્રવાસ તરીકે મળશે. આ અંગે ટૂંકમાં જ નીતિ તૈયાર કરવામાં આવશે તેવું ઉચ્ચ અધિકારીએ જણાવ્યું છે.